

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 9.novembrī Nr.**641**

 (prot.Nr.**36**, **21**.§)

Par lokālplānojuma „ Zemes vienībai ar kadastra apzīmējumu 05000360009, ražošanas objektu apbūves teritorijas izveidei Vaļnu ielas 30 rajonā, Daugavpilī” izstrādes uzsākšanu

Pamatojoties uz likuma “Par pašvaldībām” 14.panta otrās daļas 1.punktu, Teritorijas attīstības plānošanas likuma 12.panta pirmo daļu, 23.panta ceturto daļu un 24.panta otro daļu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 3.,75.,76. un 132.punktu, Daugavpils pilsētas domes 2009.gada 12.februāra saistošiem noteikumiem Nr.5 “Daugavpils pilsētas teritorijas plānojuma grafiskā daļa un teritorijas izmantošanas un apbūves noteikumi 2006.-2018.gadam”, ņemot vērā Daugavpils pilsētas ilgtspējīgas attīstības stratēģijas līdz 2030.gadam noteikto, Daugavpils pilsētas domes Pilsētbūvniecības un vides komisijas 2017.gada 9.jūnija sēdes protokola izrakstu Nr.2., izskatot SIA “Intergaz” 2017.gada 6.septembra un 2017.gada 21.septembra iesniegumus, atklāti balsojot: PAR – 13 (J.Dukšinskis, A.Elksniņš, A.Gržibovskis, M.Ivanova-Jevsejeva, L.Jankovska, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Uzsākt lokālplānojuma izstrādi teritorijai Vaļnu ielas 30 rajonā (1.pielikums), lai grozītu Daugavpils pilsētas teritorijas plānojumu 2006.-2018.gadam.

2. Apstiprināt darba uzdevumu lokālplānojuma izstrādei (2.pielikums).

2. Par lokālplānojuma izstrādes vadītāju apstiprināt Daugavpils pilsētas domes Pilsētplānošanas un būvniecības departamenta Pilsētplānošanas nodaļas vadītāju Intu Ruskuli.

4. Lokālplānojuma ierosinātājam - SIA “Intergaz” divu nedēļu laikā pēc lēmuma pieņemšanas noslēgt līgumu par lokālplānojuma izstrādi un finansēšanas kārtību (3.pielikums).

5. Lēmumu par lokālplānojuma izstrādes uzsākšanu piecu darbdienu laikā pēc tā spēkā stāšanās ievietot Teritorijas attīstības plānošanas informācijas sistēmā, pašvaldības tīmekļa vietnē, kā arī divu nedēļu laikā publicēt paziņojumu vietējā laikrakstā.

Pielikumā: 1. Lokālplānojuma teritorijas izvietojuma shēma.

 2. Lokālplānojuma darba uzdevums.

3. Līguma projekts par lokālplānojuma izstrādi un finansēšanas kārtību.

Domes priekšsēdētāja 1.vietnieks *(personiskais paraksts)* I.Prelatovs